Държавен вестник, бр. 62, 2000 г., стр. 52

С Т Р .  52
Д Ъ Р Ж А В Е Н   В Е С Т Н И К
Б Р О Й  62
(4) Подуправителят на БНБ, ръководещ уп-
равление “Банков надзор”, дава задължителни
указания за начина на съставяне и представяне
на консолидираните отчети.
Друга информация
Чл. 14. (1) Банката майка в банкова група
или банката, която е включена във финансов
холдинг, представя информация в БНБ за
структурата, в която участва, и за размера на
дяловите участия, включително за настъпи-
лите промени.
(2) Избраните методи на консолидация се
одобряват от БНБ.
(3) Българската народна банка може да изис-
ква от банката майка допълнителни отчети и
друга информация за групата.
Контрол и проверки на място
Чл. 15. (1) Органите за банков надзор при
БНБ извършват проверка за верността на със-
тавените консолидирани финансово-счетовод-
ни отчети и отчети по надзорните регулатори.
(2) Проверката на място на банки и банкови
групи се осъществява от органите за банков
надзор при БНБ, а там където е необходимо -
съвместно с Комисията по ценните книжа и
Дирекцията по застрахователен надзор.
(3) Проверителите по чл. 61, ал. 2 от Закона
за банките извършват проверка на консолиди-
рания финансово-счетоводен отчет и отчетите
по надзорните регулатори на банката майка и
дават заключение относно финансовото състо-
яние на групата.
Мерки и санкции
Чл. 16. При нарушаване на разпоредбите на
тази наредба ръководителят на управление
“Банков надзор” прилага предвидените в чл. 65
и 99 от Закона за банките мерки и санкции.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. “Банка майка” e банка, която има за дъ-
щерни дружества по смисъла на чл. 277 от Тър-
говския закон други банки, небанкови финан-
сови институции или банки и небанкови финан-
сови институции.
2. “Консолидиран финансово-счетоводен от-
чет” е отчет на банкова група или финансов хол-
динг, който представя имущественото и финан-
совото им състояние като на едно предприятие.
3. “Метод на пълна консолидация” е метод
на отчитане на активите, пасивите, приходите
и разходите на дъщерни предприятия, които са
под контрола на предприятие майка, като се
комбинират и сумират ред по ред със сходните
позиции на предприятието майка.
4. “Метод на пропорционалната консолида-
ция” е метод на отчитане, при който процентни-
ят дял на съдружника във всеки един от активи-
те, пасивите, приходите и разходите на съвмес-
тно контролираната стопанска единица се ком-
бинира ред за ред със сходните позиции или пък
се отчитат като позиции на отделни редове във
финансово-счетоводните отчети на съдружника.
5. “Метод на нетната капиталова стойност” е
метод на отчитане, при който инвестицията
първоначално се вписва по своята себестойност
(разходи за нейното придобиване), а впоследст-
вие се преизчислява в съответствие с промените
в дела на инвеститора в нетните активи на пред-
приятието, в което е инвестирано. В отчета за
приходите и разходите се отразява делът на ин-
веститора в резултатите от стопанската дейност
на предприятието, в което е инвестирано.
6. “Косвено участие” е участието в дружест-
во чрез притежаване на дялово участие или
право на глас в друго дружество, което има
дялово участие или право на глас в първото.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. В едномесечен срок от обнародването на
тази наредба лицата по чл. 14, ал. 1 представят
в БНБ, управление “Банков надзор”, информа-
ция за структурата, в която участват, и за раз-
мера на дяловите си участия.
§ 3. Тази наредба се издава на основание чл. 4
и 60 във връзка с § 19 от преходните и заключи-
телните разпоредби на Закона за банките и е
приета с Решение № 49 на Управителния съвет
на Българската народна банка от 6 юли 2000 г.
Управител: Св. Гаврийски
43772
Наредба за изменение и допълнение на Наредба
№ 3 от 1992 г. за плащанията (ДВ, бр. 63 от 1992 г.)
§ 1. В чл. 2 ал. 3, 4 и 5 се отменят.
§ 2. В чл. 3, ал. 1 думите “в които се водят
сметки в страната” се заменят с думите “в кои-
то съответната банка води банкови сметки”.
§ 3. В чл. 4 ал. 3 се изменя така:
“(3) Експлоатацията на всички видове тех-
нически системи за връзка с БИСЕРА може да
става по начин, определен от Българската на-
родна банка.”
§ 4. В чл. 6 се правят следните изменения и
допълнения:
1. В ал. 3 думите “над 200 лв. на ден” се заме-
нят с думите “над 5000 лв. на ден или тяхната
равностойност в чуждестранна валута”.
2. Алинея 4 се отменя.
§ 5. В чл. 7, ал. 1 се правят следните измене-
ния и допълнения:
1. В т. 1 думата “(текущи)” се заличава.
2. В т. 3 думите “текущи бюджетни сметки”
се заменят с думите “сметки на разпоредители
с бюджетни средства”.
3. В т. 5 думата “(особени)” се заличава, а
след думите “самостоятелно лице” се поставя
запетая и се добавят думите “или за учредяване
на юридическо лице”.
4. Създава се т. 8:
“8. особени сметки—за съхранение на пари
на лица, за които е открито производство по
несъстоятелност.”
§ 6. В чл. 8 се правят следните изменения и
допълнения: